Možnosti liečby drazdivého kašľa u 4-ročného dieťaťa: využitie kalciového sirupu a ďalšie kombinácie
Dcera (4 roky) , sa zobudila s drazdivym kaslom, mozem jej nasadit kalciovy sirup, pripadne s cim ho mozem este kombinovat? Kasel je aj drazdivy, ale aj zacina vykasliavat.
Dobrý deň,
ďakujeme za Vašu otázku.
Kalciový sirup (Calcium Chloratum), ktorý sa používa ako podporná liečba pri zápalových ochoreniach dýchacích ciest, je vhodná voľba. V prípade prítomnosti hlienov, ktoré sa ťažko vykašliavajú, je možné kalciový sirup bez ovplyvnenia účinku kombinovať s liekmi na podporu uvoľňovania hlienov, napríklad
Ambroxol
. Deti od 2-5 rokov užívajú 3x denne 2,5 ml sirupu.
Dôležité je tatktiež dodržiavať pitný režim. Pomáha aj zvlhčovanie vzduchu a inhalácia Vincentky alebo Yabra.
Prajem skorú úľavu od ťažkostí.
S pozdravom
PharmDr. Veronika Kiabová